Boontjie kry sy nooientjie | Stillewe
Boontjie kry sy nooientjie
February 4, 2015February 4, 2015 ~ Jeanne	’n Warm groenboonslaai: Een van my staatmakers. Hierdie ene word baie gereeld uitgedraf as bykos vir ’n braai of vir groot Sondag-familiekuier, want danksy die aartappels is dit stysel en slaai in een, sien?
En boontjies is nou in seisoen, so ek het gedink dis tyd. Vir hierdie resep verkies ek die dun Franse boontjies – het nie veel erg aan die effens rubberagtige tekstuur wat die gewone groenbone dikwels het nie. (Toegegee, dis dalk my fout, miskien kook ek hulle net verkeerd? Maar met die Franse bone het ek nog nooit daardie probleem gehad nie.)
Ek sit dit voor saam met gebraaide lamstjoppies, of Woollies se roosmaryn-gegeurde lamsworsies, gebakte stokvis of selfs geroosterde forel.
Genoeg vir 4 mense as stewige bykos, of 6-8 as groot slaai vir die tafel.
180 g Franse bone (of meer as jy wil, hoe meer siele, in dié geval)
halwe handvol pietersielie
¼ rooi ui, fyngekap
1 T melk
1. Kook die aartappels tot amper gaar, sny dan in wiggies en pak op ’n bakplaat (met bakpapier uitgevoer). Drup olyfolie oor of smeer dit met ’n kwassie aan elke wiggie. Geur mildelik met sout en growwe swart peper. Bak tot goudbruin.
2. Verwyder die bone se stingels en stoom dit kortliks in bietjie kokende water in ’n pot tot heldergroen – letterlik net ’n paar minute, totdat jy ’n vurk maklik kan indruk. Spoel die bone onmiddellik met koue water af om die kookproses te stuit.
3. Meng intussen die mayonnaise met die melk en ’n skeut suurlemoensap, en geur met growwe peper.
4. Pak die aartappels op ’n groot opskepbord uit en rangskik die bone en tamaties tussendeur.
5. Sprinkel die uie oor, asook die pietersielie (blare verwyder van die stingels en grofgekap.)
6. Drup die mayonnaise-sous oor en sit voor.
< Previous 40 knoffelhuisies (en ‘n bietjie hoender)Next > Amandelkoek met vars vye	Leave a Reply Cancel reply	Enter your comment here...